Vasilijus I

Vasilijus I (1371 m. gruodžio 30 d. – 1425 m. vasario 27 d.) – Maskvos didysis kunigaikštis (nuo 1389 m.), Dmitrijaus Doniečio sūnus.Vasilijus I, Visuotinė lietuvių enciklopedija, 2021-12-29. Nuoroda tikrinta 2023-01-17.

 Valdymas 

Sėkmingai kovojo su Didžiuoju Naugardu, Suzdale, Riazane, Lietuva. Prie Maskvos kunigaikštystės prijungė Žemutinį Naugardą (Nižnij Novgorod) 1392 m., Muromą, Vologdą, Ustiugą.

 Šeima 

1385 m.susižadėjo, o 1391 m. sausio 9 d. vedė vienturtę Vytauto Didžiojo dukterį  Sofiją Vytautaitę, su kuria susilaukė Vasilijaus II Tamsiojo
1425 m. Vasilijui I Dimitraičiui mirus, nepilnamečio sūnaus, pretendento į Maskvos kunigaikštystės sostą  Vasilijaus II Tamsiojo regentu buvo paskelbtas Vytautas Didysis bei kunigaikščiai Andrejus ir Piotras Dimitrejevaičiai.
 Vaikai 
 Jurijus Vasiljevičius (1395.5.18 − 1400.11.30) − viso gyveno 5 metus. 
 Ivanas Vasiljevičius, (1397.1.15 − 1417.7.20) mirė nuo maro pakeliui iš Kolomnos į Maskvą 
 Danilas Vasljevičius (1401.12.6 − 1402 gegužis) − mirė nuo maro
 Semionas Vasiljevičius (1405.1.13 − 1405.4.8) − mirė nuo maro 
 Ana Vasiljevna (1393 − 1417 rugpjūtis) − pirmoji kunigaikščio duktė, tapusi Bizantijos imperatoriaus Jono VIII Paleologo žmona 
 Anastasija Vasiljevna (1398 − 1470) − 1417 metais ištekėjo už Kijevo kunigaikščio Aleksandro Vladimirovičiaus (Olelka). 
 Vasilisa Vasiljevna (1400? − iki 1440) − pirma santuoka už kunigaikščio Aleksandro Ivanovičiaus Briuchato, antra už Nižegorodo kunigaikščio Aleksandro Vladimirovičiaus Vzmetnio. 
 Marija Vasiljevna − nuo 1418 metų Starodubo kunigaikščio Jurijaus Patrikejevičiaus žmona; iš tos santuokos kilo kunigaikščiai Patrikejevai, o nuo jų − kunigaikščiai Kurakinai ir Golycinai. 
 Vasilijus II Tamsusis (1415.3.10 − 1462.3.27)

Vasilijus I Dimitraitis palaidotas Arkangelo sobore Maskvoje.

 Galerija 

 Šaltiniai 

 Istorijos žodynas. Vilnius, „Vaga“, 2003 m. 416 psl.

Kategorija:Maskvos kunigaikščiai